Sfidat kryesore të qeverisë Kurti sipas analistëve
Në Kosovë, një analizë e publikuar sot nga Grupi për Studime Juridike e Politike nxori rimëkëmbjen ekonomike nga pandemia dhe bisedimet me Serbinë, si dy prej sfidave më të mëdha të qeverisë Kurti.
Në Kosovë Grupi për Studime Juridike e Politike tha të shtunën se rimëkëmbja ekonomike nga pasojat e pandemisë COVID-19, në planin e brendshëm, dhe bisedimet me Serbinë, në planin e jashtëm, janë sfidat më emergjente të qeverisë së re të Kosovës, e cila sot është në ditën e 20-të të punës së saj. Njomza Arifi nga ky grup, tha në një konferencë me gazetarë se veprimi i parë që pritet nga kjo qeveri është zbatimi i drejtë dhe transparent i paketës për rimëkëmbje ekonomike. “”, tha zonja Arifi. Kosova është aktualisht nën masa kufizuese në përpjekje për të frenuar zgjerimin e infektimeve, ndërsa është e fundit në rajon që ka filluar procesin e vaksinimit me dozat e dhuruara nga programi COVAX. Qeveria ka paralajmëruar hartimin e politikave që do të siguronin vaksinimin e mbi 60 për qind të popullsisë deri në fund të vitit, si dhe të masave për rimëkëmbje ekonomike. Zonja Arifi tha se për të siguruar zhvillim të qëndrueshëm ekonomik, qeveria duhet të punojë fort për vendosjen e sundimit të mirëfilltë të ligjit. “”, tha ajo. Rreze Hoxha nga Grupi për Studime Juridike e Politike tha se krahas sfidave në rrafshin e brendshëm, qeveria duhet t’i trajtojë seriozisht bisedimet me Serbinë. “”, tha ajo. Zonja Hoxha tha se qeveria e Kosovës duhet të hartojë një strategji të qartë që i kundërpërgjigjet, siç tha, fushatës së ashpër të Serbisë për mosnjohje të Kosovës. Serbia kundërshton pavarësinë e Kosovës të shpallur në shkurt të vitit 2008. Të dyja shtetet ndodhen në një proces aktualisht të pezulluar bisedimesh për normalizimin e marrëdhënieve të ndërmjetësuara nga Bashkimi Evropian që ka paralajmëruar se së shpejti do të organizojë një takim ndërmjet udhëheqësve të të dyja vendeve, në një kohë kur qeveria udhëhiqet nga Albin Kurti, i cili në disa raste ka theksuar se bisedimet me Serbinë nuk do të jenë përparësi e punës së tij.